EkBass/fiwiki-20250220-pages-articles huggingface dataset:
Yvonne Herløv Andersen

Yvonne Herløv Andersen (s. 11. syyskuuta 1942 Kööpenhamina) on tanskalainen poliitikko. Hän istui kansankäräjillä 1977–1979, 1981–1984, 1987–1988 ja 1998–2001 edustaen Keskustademokraatit-puoluetta. Vuonna 1994 hän toimi Tanskan sosiaaliministerinä ja vuosina 1994–1996 terveysministerinä. ==Lähteet== ==Aiheesta muualla== * Yvonne Herløv Andersen Tanskan kansankäräjien verkkosivuilla Luokka:Tanskan ministerit Luokka:Vuonna 1942 syntyneet Luokka:Elävät henkilöt
Taaksepäin suuntautuva yhteensopivuus

Taaksepäin suuntautuva yhteensopivuus tarkoittaa ominaisuutta käyttöjärjestelmässä, tuotteessa tai teknologiassa, jonka avulla saavutetaan yhteensopivuus vanhentuneiden järjestelmien kanssa tai yhteensopivuus vanhentuneelle järjestelmälle suunnitellun syötteen kanssa. Järjestelmän modifioimista siten, ettei yhteensopivuus taaksepäin enää toteudu, kutsutaan taaksepäin suuntautuvan yhteensopivuuden rikkomiseksi. Luokka:Tietokonearkkitehtuuri Luokka:Ohjelmistoarkkitehtuuri
Hancockin piirikunta (Mississippi)

Hancockin piirikunta () on Yhdysvaltojen Mississippin osavaltiossa sijaitseva piirikunta. Sen väkiluku oli 46 053 vuonna 2020. Piirikunnan hallintokeskus on Bay St. Louisin kaupunki, joka on myös piirikunnan suurin kunta. Piirikunta on perustettu vuonna 1812. Piirikunta sijaitsee Meksikonlahden rannalla. == Väestö == Vuonna 2020 Hancockin piirikunnan 46 053 asukkaasta valkoisia oli 87,2 %, mustia 8,7 %, aasialaisia 1,0 % ja alkuperäisasukkaita 0,7 %. Asukkaista 3,1 % puhui kotonaan jotain muuta kieltä kuin englantia ja 2,5 % asukkaista oli syntynyt ulkomailla. == Lähteet == == Aiheesta muualla == Luokka:Mississippin piirikunnat
Intrakutaaninen

Intrakutaanisella (lyh. i.c tai IC) tarkoitetaan lääketieteessä, jonkin olevan ihonsisäinen. Erityisesti ilmaisua käytetään lääkkeen antoreitistä, jossa lääke pistetään ihon sisään. Tavallisimpi paikkoja ihon sisäiselle pistokselle ovat kyynärvarren, vatsan ja ylävartalon iho. Ihonsisäisen piston yhteydessä pistokohtaa ei tarvitse desinfioida. Lääkeaine injisoidaan neulan aukko ylöspäin lähes ihon suuntaisesti noin 15 asteen kulmassa pistäen. Oikein suoritetussa pistossa neula kohottaa ihoon pienen paukaman. Pistettävän aineen määrä saa olla enintään 0,5 millilitraa. Tavallisimmin injektiokoko on noin 0,1 ml. Intrakutaanista pistotapaa voidaan käyttää esimerkiksi allergiatestiaineiden pistoon tai paikallispuudutteiden antamiseen. == Katso myös == *Injektio (lääketiede) == Lähteet == Luokka:Lääketiede
Yli-Ähtävä

Yli-Ähtävä (), myös Ähtävän kirkonkylä () on kylä Pedersören kunnassa, Ähtävän kunnanosassa. Kylä oli osa Ähtävän kuntaa ennen vuonna 1977 tapahtunutta kuntaliitosta silloisen Pietarsaaren maalaiskunnan kanssa. Yli-Ähtävä on Ähtävän kirkonkylä ja oli myös entisen kunnan hallinnollinen keskus. Kylä oli myös yksi Ähtävän rekisterikylistä. Kylä sijaitsee kantatien 68 varrella. Naapurikyliä on Lappfors kaakossa, Ala-Ähtävä luoteessa, Ala-Purmo etelässä ja Bäckby pohjoisessa. Pedersören keskustaajama Pännäinen on kylästä noin 18 kilometrin päässä. ==Vesistö== Ähtävänjoki virtaa kylän läpi. Välittömässä kirkonkylän läheisyydessä ei ole järviä. Lähin järvi on Nådjärv noin kuusi kilometriä etelään. ==Taajama== Yli-Ähtävä muodostaa Ähtävän taajaman. Sen väkiluku vuoden 2020 taajamatilastoinnissa oli 784, sijoittuen Pedersören kunnan kahdeksasta taajamasta väkiluvultaan neljänneksi. Taajaman pinta-ala on 5,05 km² ja väestötiheys 155,2 as./km². Aikaisemmin taajaman nimenä on käytetty kylän ruotsinkielistä nimeä Överesse. Vuonna 1960 siellä asui 567 ihmistä, vuonna 1970 väkiluku oli 531. ==Lähteet== Luokka:Ähtävän kylät Luokka:Suomen kirkonkylät Luokka:Suomen entiset kuntakeskukset
Mikrodontia

Mikrodontia on lääketieteellinen termi, joka viittaa henkilön hampaiden epätavallisen pieneen kokoon. Useimmilla potilaalla on vain yksi mikrodontiatapaus. == Jaottelu == Termiä paikallinen (lokalisoitu, fokusoiva) mikrodontia käytetään kuvaamaan yhtä hammasta. Tällöin hampaan juuri, kruunu tai koko hammas saattaa olla pienikokoinen. Lokalisoitu versio on mikrodontian yleisin versio. == Syyt == Joissain harvinaisissa tapauksissa perimmäinen syy on geneettinen. Mikrodontialla on esiintyvyysyhteyttä Fanconin anemian, Downin oireyhtymän ja Gorlin-Chaudhry-Mossin oireyhtymän kanssa. Myös sädehoidolla tai kemoterapialla voi olla yhteyttä esiintyvyyteen. Mikrodontian esiintyvyys voi korostua, jos kasvuhormonitasot ovat alhaalla. == Lähteet == Luokka:Lääketiede
Jacksonin piirikunta (Mississippi)

Jacksonin piirikunta () on Yhdysvaltojen Mississippin osavaltiossa sijaitseva piirikunta. Sen väkiluku oli 143 252 vuonna 2020. Piirikunnan hallintokeskus on Pascagoulan kaupunki, joka on myös piirikunnan suurin kunta. Piirikunta on perustettu vuonna 1812. Piirikunta sijaitsee Meksikonlahden rannalla. == Väestö == Vuonna 2020 Jacksonin piirikunnan 143 252 asukkaasta valkoisia oli 73,2 %, mustia 21,6 %, aasialaisia 2,3 % ja alkuperäisasukkaita 0,5 %. Asukkaista 6,6 % puhui kotonaan jotain muuta kieltä kuin englantia ja 3,4 % asukkaista oli syntynyt ulkomailla. == Lähteet == == Aiheesta muualla == Luokka:Mississippin piirikunnat
Pulpiitti

Pulpiitti on hammasytimen tulehdus. Sen taustalla on tavallisesti hoitamaton kariespesäke, jonka kautta mikrobeita pääsee normaalisti steriileille alueille. Pulpiitin syynä voi olla myös hampaan lohkeaminen tai hiushalkeama, hampaan kuluminen tai hampaaseen kohdistunut isku. == Oireet == Hampaassa saattaa esiintyä sykkivää särkyä, ja purema- ja koputusarkuus on yleistä. Tulehdukseen voi liittyä myös yleisoireita, kuten kuumetta. == Lähteet == Luokka:Hammaslääketiede
Hyperkapnia

Hyperkapnia on lääketieteellinen termi, jolla viitataan veren tavallista suurempaan hiilidioksidipitoisuuteen. Tarkoituksella korotettua veren hiilidioksidipitoisuutta voidaan käyttää osana hoitoa, hyperkapnialla on epäilty olevan perfuusiota ja hapettumista parantava vaikutus. == Lähteet == Luokka:Lääketiede
Adenomyoosi

Adenomyoosi tarkoittaa sairautta, jossa kohdun limakalvon kaltaista rauhaskudosta ilmenee kohdun lihaskerroksessa. Muutokset tapahtuvat sirottuen yleensä kohdun takaseinämässä tai paikallisesti pesäkkeinä. Tätä kerääntymää kutsutaan adenomyoomaksi. Adenomyoosipesäkkeet reagoivat estrogeenille kohdun limakalvon tapaan. == Katso myös == * Endometrioosi == Lähteet == Luokka:Lääketiede
Adherenssi

Adherenssi on lääketieteellinen termi, jolla viitataan ruumiinonteloissa tulehdusten tai vieraiden esineiden vaikutuksesta syntyviin sidekudoskiinnikkeisiin. Tietyissä tapauksissa kiinnike voi estää elinten normaalit liikkeet ja aiheuttaa kipua. Adherenssi voi myös tarkoittaa hoitoon sitoutumista. == Lähteet == Luokka:Lääketiede
Takypnea

Takypnea on lääketieteellinen termi, joka tarkoittaa tiheää hengitystaajuutta. Ihmisillä tavallinen kliininen hengitystaajuus on 12-20 minuutissa, jossa takypneaksi kutsutaan tätä suurempia löydöksiä. == Indikaattorina == Lapsilla hengitystaajuus on merkittävästi korkeampi, joka laskee merkittävästi ensimmäisen kolmen elinvuoden aikana ja sitten tasaisesti noin 18-vuotiaaksi asti. Takypnea on varhainen indikaattori keuhkomuumeelle ja muille keuhkosairauksille lapsilla. Se on myös usein aivovaurion seuraus. == Lähteet == Luokka:Lääketiede
Perikoroniitti

Perikoroniitti on usein viisaudenhampaisiin liittyvä ientulehdus. == Esiintyminen == Viisaudenhampaat puhkeavat keskimääräisesti 20 vuoden iässä. Jos viisaudenhammas ei ole täysin puhjennut, voi hammasta ympäröivässä ikenissä ilmetä paikallinen tulehdus, eli perikoroniitti. Se esiintyy lähestulkoon aina nuorilla aikuisilla, joilla viisaudenhampaat puheavat. Se on yleisempää alaleuan viisaudenhampaissa, kuin yläviisaudenhampaissa. Perikoroniitin hoidossa voidaan käyttää kloorihekseeniä sisältäviä suuhuuteita. == Lähteet == Luokka:Hammaslääketiede
Linnanmaan paloasema

Linnanmaan paloasema on Oulun Linnanmaalla sijaitseva Pohjois-Pohjanmaan pelastuslaitoksen paloasema, joka otettiin käyttöön 2. syyskuuta 2021. Rakennuksen on suunnitellut Kontukoski Arkkitehdit. Paloaseman valmistumisen jälkeen Raksilassa sijaitseva paloasema purettiin ja sen tilalle rakennettiin pienempi paloasema, joka valmistui kesällä 2023. == Lähteet == == Aiheesta muualla == * Linnanmaan paloasema Paloasema Luokka:Oulun rakennukset ja rakennelmat Luokka:Suomen paloasemat
Hypotonia

Hypotonia on lääketieteellinen termi, joka viittaa matalaan verenpaineeseen, velttouteen tai hypotensioon. Hypotonia ei itsessään ole sairaus, vaan potentiaalisesti monen erilaisen sairauden manifestaatio, jotka vaikuttavat liikehermon hallintaan. Hypotonian vastakohta on hypertonia. == Lähteet == Luokka:Lääketiede
Hypertonia

Hypertonia on lääketieteellinen termi, joka viittaa epänormaalin korkeaan paineeseen (mm. verenpaine) tai lisääntyneeseen lihasjännitykseen. Hypertonian vastakohta on hypotonia. == Lähteet == Luokka:Lääketiede
Aspermia

Aspermia on kyvyttömyys siemennesteen tuottamiseen tai ejakuloimiseen. Tämä lääketieteellinen tila liittyy hedelmättömyyteen. Aspermian voi aiheuttaa androgeenien matala pitoisuus. == Lähteet == Luokka:Lääketiede
Oskari Rajanen

Oskari Rajanen (31. heinäkuuta 1883 Orimattila – 29. marraskuuta 1958 Lahti) oli suomalainen kelloseppä, kauppias, yrittäjä ja koulun- ja yritysjohtaja, joka sai kauppaneuvoksen arvonimen. ==Henkilöhistoria== Rajasen vanhemmat olivat maanviljelijä Johan Ismael Rajanen ja emäntä Amalia Marttala ja puoliso Hilma Suleima Arvela. Rajanen kävi kansakoulun ja alemman käsityöläiskoulun ja harjoitti ammattiopintoja kellosepänliikkeessä Kotkassa 1893–1902 ja Helsingissä 1904–1909. Hän kävi myös Harjun maamieskoulun ja teki opintomatkoja Keski-Eurooppaan ja Pohjoismaihin 1920- ja 1930-luvuilla. Rajasella oli kello-, kulta- ja optikka-alan liike Lahdessa 1909–1963, kelloseppäkoulun johtajana hän toimi 1943–1948. Rajanen oli edelläkävijä kelloseppien piirissä varsinkin optisella alalla, kuten silmälasikaupan kehittämisessä. Hänen moniin luottamustehtäviinsä kuului Lahden kaupunginvaltuuston jäsenyys vuodesta 1930. Kauppaneuvoksen arvonimen Rajanen sai 1943 ja samana vuonna hänestä tuli Suomen Kelloseppäliiton kunniajäsen ja -puheenjohtaja. Rajanen oli Suomessa ensimmäinen kelloseppä, jolle myönnettiin kauppaneuvoksen arvonimi. Hänet muistetaan myös lahjoittajana ja hyvinvoinnin taloudellisena tukijana. ==Julkaisuja== * Oskari Rajanen 40 v. 1909–1949, 1949. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Suomen koulujen rehtorit Luokka:Lahden kaupunginvaltuutetut Luokka:Suomalaiset kellosepät Luokka:Suomalaiset lahjoittajat Luokka:Kauppaneuvokset Luokka:Vuonna 1883 syntyneet Luokka:Vuonna 1958 kuolleet
Bruno Kanto

Bruno Aleksander Kanto, vuoteen 1905 Grönlund (7. lokakuuta 1889 Turku – 30. marraskuuta 1943 Tukholma) oli suomalainen yritysjohtaja, joka sai kauppaneuvoksen arvonimen.Konsuli Br. Kanto 50-vuotias, Aamulehti, 07.10.1939, nro 270, s. 3, Kansalliskirjaston digitaaliset aineistot. Viitattu 06.10.2024 Kannon vanhemmat olivat Karl Oskar Grönlund ja Maria Emilia Lemberg ja puoliso vuodesta 1919 Anne Bruce. Kanto kävi kaksi luokkaa Turun suomalaista klassillista lyseota 1901–1903, kolme luokkaa Turun suomalaista reaalilyseota 1903–1906 ja Turun kauppaopiston 1907–1908. Hän oli Turun Siemenkaupan konttoristi 1908–1910, Hjalmar Suomisen konttoristi Lyypekissä 1911, Kaleva Import & Export -yhtiön konttoristi Hampurissa 1912 ja SOK:n palveluksessa pääkirjeenvaihtaja 1913–1914, Turun konttorin apulaisjohtaja 1914–1917 sekä SOK:n ulkomainen edustaja ja tavaranhankkija Tukholmassa 1917–1918, Kööpenhaminassa 1918–1920 ja Lontoossa ja Haagissa 1919. SOK:n New Yorkin konttorin hoitaja ja Private Bankers Helander & Nektonin johtaja Kanto oli 1921–1923 ja kuljetus- ja vakuutusoston päällikkö Helsingissä 1924–1925. John Barker Oy:n kauppamatkustaja Turussa hän oli 1925–1928, Tampereen Puuvillateollisuus -yhtiön myynti- ja konttoripäällikkö vuodesta 1928 ja apulaisjohtaja 1930–1934, Tampereen Pellava- ja Rautateollisuus -yhtiön Lapinniemen puuvillatehtaan apulaisjohtaja 1934–1938 ja Tampereen Verkatehdas -yhtiön isännöitsijä 1939–1943 ja johtokunnan jäsen vuodesta 1940. Kannolla oli myös useita luottamustehtäviä. Kauppaneuvoksen arvonimen hän sai vuonna 1943. Kanto toimi Tampereella Hollannin varakonsulina. Hän oli Tampereen kauppakamarin vuodesta 1933 ja sen työvaliokunnan jäsenenä vuodesta 1934, keskuskauppakamarin jäsenenä sekä Suomen Pankin Tampereen konttorin diskonttokomitean jäsenenä. Kanto toimi myös kotimaisen työn viikon päätoimikunnan puheenjohtajana Tampereella sekä useissa muissakin liike-elämän luottamustehtävissä. Hän oli Tampereen suojeluskunnan kannatusyhdistyksen johtokunnan sekä Oy Ratinanlinnan johtokunnan jäsen. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1889 syntyneet Luokka:Vuonna 1943 kuolleet
Eliel Sandbacka

Johan Eliel Sandbacka (18. syyskuuta 1882 Alaveteli – 23. tammikuuta 1943 Kokkola) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Sandbackan vanhemmat olivat nahkuri, maanviljelijä Karl Johan Sandbacka ja Maria Mathilda Pelo ja puoliso vuodesta 1902 Maria Sofia Kronholm. Kauppaneuvos Hugo Sandbacka oli hänen veljensä. Eliel Sandbacka kävi kansakoulun ja Kruunupyyssä kansanopiston ja teki opintomatkoja Eurooppaan ja Yhdysvaltoihin. Hän oli isänsä liikkeen nahkatuotteiden kauppamatkustaja 1898–1905 ja perusti oman liikkeen 1905. Gamlakarleby Exportandelslagin perustajia Sanbacka oli 1906 ja johtaja 1906–1911, Vuota- ja Nahkakomppania -yhtiön perustajaosakas ja yhtiön palveluksessa vuodesta 1911 ja sen toimitusjohtaja ja johtokunnan puheenjohtaja vuodesta 1917. Kokkolan Panimon toimitusjohtaja ja johtokunnan puheenjohtaja Sandbacka oli vuodesta 1934. Hän oli myös useiden muiden yhtiöiden perustajia ja toimi niissä johtajana. Kokkolan kaupunginvaltuuston jäsen Sandbacka oli vuodesta 1917 ja kuului Suomen ruotsalaisen kansanpuolueen vahvistettuun puoluehallitukseen. Hänellä oli myös useita liike-elämän luottamustehtäviä. Kauppaneuvoksen arvonimen Sandbacka sai 1943. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Kokkolan kaupunginvaltuutetut Luokka:Suomen ruotsalaisen kansanpuolueen poliitikot Luokka:Vuonna 1882 syntyneet Luokka:Vuonna 1953 kuolleet
Talitha Diggs

Talitha Diggs (s. 22. elokuuta 2002) on yhdysvaltalainen pikajuoksija, viestijuoksun maailmanmestari.} Diggs voitti 400 metrin juoksun NCAA:n mestaruuden sekä sisä- että ulkoradoilla 2022. Hän voitti samana vuonna 400 metrin ulkoratojen Yhdysvaltojen-mestaruuden. Eugenen MM-kilpailuissa hän karsiutui 400 metrin välierissä ja juoksi avausosuuden Yhdysvaltojen kultajoukkueessa 4 × 400 metrin viestissä. Diggs juoksi 400 metrin sisäratojen Pohjois-Amerikan ennätyksen 50,15 Fayettevillessa helmikuussa 2023. Saman vuoden Budapestin MM-kilpailuissa hän sijoittui 400 metrillä kahdeksanneksi. Glasgow'n sisäratojen MM-kilpailuissa 2024 hän sijoittui 400 metrillä viidenneksi ja sai hopeaa 4 × 400 metrin viestissä. == Henkilökohtaiset ennätykset == === Ulkoradat === Laji Aika Paikka Päivä 100 m 11,27 Baton Rouge 30. huhtikuuta 2022 200 m 22,45 Austin 8. kesäkuuta 2023 400 m 49,93 Eugene 8. heinäkuuta 2023 === Sisäradat === Laji Aika Paikka Päivä 60 m 7,14 Clemson 13. tammikuuta 2023 200 m 22,61 Fayetteville 11. helmikuuta 2023 400 m 50,15 AR Fayetteville 25. helmikuuta 2023 == Lähteet == Luokka:Yhdysvaltalaiset pikajuoksijat Luokka:Vuonna 2002 syntyneet Luokka:Elävät henkilöt
Aino Saarinen

Aino Saarinen (s. 1992) on suomalainen tutkija ja dosentti. Hän työskentelee Helsingin yliopistossa yliopistonlehtorina. Saarinen on väitellyt tohtoriksi kolmelta eri tieteenalalta: psykologiasta 2018, lääketieteestä kesällä 2020 ja kasvatustieteestä syksyllä 2020. Väitellessään lääketieteestä 2020 hänestä tuli Suomen nuorin tuplatohtori 27-vuotiaana, edellinen ennätys oli 28-vuotiaana toisen tohtorintutkintonsa suorittaneella Juuso Töylillä. == Väitöskirjakohu == Aino Saarisen kasvatustieteen väitöskirja aiheutti mediakohun jo ennen ilmestymistään, kun Helsingin Sanomien toimittaja oli ollut kuuntelemassa Saarisen kolmannen väitöskirjan ohjaajan, professori Liisa Keltikangas-Järvisen esitelmää koulutuksen tasa-arvosta. Keltikangas-Järvinen oli viitannut puheessaan Saarisen tulevaan väitöskirjaan. Saarinen ei olisi halunnut antaa haastattelua keskeneräisestä tutkimuksesta, mutta toimittaja oli ilmoittanut, että juttu tehtäisiin, suostuisi Saarinen haastateltavaksi tai ei. Haastattelu julkaistiin sunnuntaina 18.11.2018, ja siinä kritisoitiin digilaitteiden käyttöä opetuksessa ja ilmiöoppimista. Uutisen mukaan ilmiöoppiminen oli yhteydessä merkittävästi heikompiin oppimistuloksiin, kuten myös digilaitteiden käyttö: mitä enemmän oppimiseen käytettiin digilaitteita, sitä heikompia oppimistulokset olivat kaikilla Pisa-testien osa-alueilla. Uutinen aiheutti paljon keskustelua, muun muassa Opetushallituksen pääjohtaja ihmetteli tuloksia. Saarinen kertoi hämmästyneensä saaneensa palautteen määrästä. Tutkimustulokset herättivät uudelleen keskustelua syksyllä 2020, kun väitöskirja valmistui. Evoluutiobiologi Tuomas Aivelo kritisoi väitöskirjan laadunvarmistusprosessin poikkeavuuksia. Aivelon mukaan paljon yhteiskunnallista keskustelua jo ennen julkaisuaan aiheuttanut tutkimus jos mikä olisi ansainnut kunnollisen laadunvarmistuksen. Kasvatustieteen tohtori Antti Moilanen kritisoi Kasvatus-lehdessä julkaistussa kirjoituksessaan väitöskirjan tuloksia. Moilasen mukaan Saarisen käyttämästä aineistosta ei voida tehdä päätelmiä itseohjautuvan oppimisen ja oppimistulosten välisestä yhteydestä. Heinäkuussa 2022 Suomen Kuvalehti julkaisi artikkelin Saarisen väitösprosessista. Väitöskirjan johtopäätöksiä oli pidetty yliopiston käytäväpuheissa turhan lennokkaina, tutkimuksen näyttöä moitittu heikoksi ja Pisa-aineistoa liian ongelmallisena oppimistulosten arviointiin. Helsingin yliopiston psykometriikan yliopisto-opettajana työskennellyt Jari Lipsanen ei kuitenkaan löytänyt Saarisen analyyseistä virheitä. == Lähteet == == Aiheesta muualla == * Aino Saarinen Helsingin yliopiston tutkijaportaalissa Luokka:Suomalaiset tieteilijät Luokka:Vuonna 1992 syntyneet Luokka:Elävät henkilöt
Juuso Töyli

Juuso Töyli (s. 1974) on suomalainen tutkija. Hän työskentelee toimitusketjujen johtamisen professorina Turun yliopistossa. Töyli on työskennellyt aikaisemmin tutkijana Teknillisessä korkeakoulussa sekä professorina Helsingin kauppakorkeakoulussa. Väitellessään vuonna 2002 Töyli oli Suomen nuorin tuplatohtori. == Lähteet == Luokka:Suomalaiset professorit Luokka:Turun yliopiston professorit Luokka:Vuonna 1974 syntyneet Luokka:Elävät henkilöt
Kadenssi

Kadenssi on eri alojen termi: * kadenssi, kirjallisuudentutkimuksen termi * kadenssi, musiikin termi * kadenssi, polkupyörän kampiakselin (eli polkimien) kierrosluku minuutissa * fonetiikan termi, esimerkiksi jäännöslopuke
Kadenssi (kirjallisuudentutkimus)

Kadenssi tarkoittaa kirjallisuudentutkimuksessa säkeen tai säeparin melodis- soinnillista päätöstä. Se on kielen luonnollinen rytmi, niin sanottu sisäinen sointi, johon vaikuttavat nousut ja laskut, painollisten ja painottomien tavujen vaihtelu.Kadenssi, Tieteen termipankki, viitattu 30.7.2021 ==Lähteet== Luokka:Kirjallisuustiede
Jere Koistinen

Jere Koistinen on suomalainen indie-elokuvantekijä ja av-alan yrittäjä. Jere Koistinen tekee av-tuotantoja omistamassaan varkautelaisessa av-alan yrityksessä Rainy Day Entertainment. Koistisen ensimmäinen pitkä elokuva Ensitreffit sai ensi-illan elokuvateattereissa 3.3.2017. Koistisen toisessa pitkässä elokuvassa Insite näyttelee muun muassa Eric Roberts. Elokuvan kuvaukset aloitettiin 2019 ja se tuli ensi-iltaan marraskuussa 2022. == Filmografia == * Ensitreffit, 2017 * Insite, 2022 == Lähteet == Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Suomalaiset elokuvatuottajat Luokka:Syntymävuosi puuttuu Luokka:Elävät henkilöt
Three Sides of One

Three Sides of One on yhdysvaltalaisen rock-yhtye King's X:n 13:s studioalbumi, joka julkaistiin 2. syyskuuta 2022 Inside Out Musicin ja Sony Musicin kautta. Se on heidän ensimmäinen studioalbuminsa neljääntoista vuoteen, vuoden 2008 XV:n jälkeen, mikä merkitsee pisintä aikaväliä studioalbumien välillä yhtyeen historiassa. == Taustaa == Vaikka Three Sides of Onen työstäminen aloitettiin jo vuonna 2010, se eteni hitaasti, koska jokainen yhtyeen jäsen keskittyi omiin soolo- tai sivuprojekteihinsa. Albumin työstämiseen vaikuttivat myös jäsenten terveysongelmat, koska rumpali Jerry Gaskill sai sydänkohtauksen kahdesti ja basisti-laulaja Doug Pinnick sai imusolmuketulehduksen. Vuoteen 2015 mennessä Gaskill ja Pinnick olivat toipuneet terveysongelmistaan. Saman vuoden kesäkuussa Pinnick kertoi Eddie Trunkille, kuinka King’s X oli ”sitoutunut uuteen levyyn”, mutta ei ollut varma, milloin yhtye menee studioon äänittämään sitä. Elokuussa 2018 Pinnick kertoi King’s X:n virallisesti alkaneen tehdä seuraajaa XV:lle ja selitti: ”Meillä oli tapaaminen managerimme kanssa ja sanoimme: ’OK. Se on menoa. Siirry eteenpäin.’ Se on siis seuraava asia. Hänen on selvitettävä sopimus, logistiikka siitä, missä levy tehdään, kuka tuottaa sen, missä me yövymme, miten teemme sen, kuinka harjoittelemme ennen, miten aiomme mennä sinne ja kirjoitta yhdessä, kuinka teemme kappaleita - miten teemme sen. Se on siis seuraava askel. Mutta se valmistuu. Ja se on hyvä asia. Ennen siitä puhuttiin vain vuosia ja vuosia ja vuosia. Nyt meillä on sitoumusta. Saa nähdä kuinka kauan se kestää, mutta odotan.” Saman vuoden lokakuussa ilmoitettiin, että yhtye teki sopimuksen australialaisen riippumattoman levy-yhtiön Golden Robot Recordsin kanssa. Albumi suunniteliin julkaistavaksi Yhdysvalloissa, Australiassa ja Euroopassa joskus vuonna 2019. Seuraavien vuosien aikana albumi kuitenkin kohtasi useita viivästyksiä koronaviruspandemiaan liittyvien valmistusongelmien sekä yhtyeen uuden materiaalin työskentelyn hitauden vuoksi. Haastattelussa Sonic Perspectivesille lokakuussa 2021 Doug Pinnick kertoi albumin ilmestyvän vuonna 2022. Hän kertoi sen olevan miksattu ja masteroitu analogisilla laitteilla. Musiikillisesti hän kuvaili albumin olevan "King's X:n oma White Album" monipuolisuutensa takia. Huhtikuussa 2022 kerrottiin, että albumi oli masteroitu, ja kuukautta myöhemmin King’s X oli tehnyt sopimuksen Inside Out/Sony Musicin kanssa ja ilmoitti, että silloin vielä nimeämätön albumi julkaistaan 2. syyskuuta 2022. Yhtye paljasti albumin nimen Three Sides of One 24. kesäkuuta 2022 ja sen ensimmäinen single ”Let It Rain” julkaistiin samana päivänä. Toinen single "Give It Up" julkaistiin 27. heinäkuuta ja kolmas "All God's Children" 26. elokuuta. == Kappaleet == == Kokoonpano == * Doug Pinnick – basso, laulu * Ty Tabor – kitara, laulu * Jerry Gaskill – rummut, laulu == Lähteet == Luokka:Vuoden 2022 albumit
Shadia

Shadia, oikealta nimeltään Fatima (Fatma) Ahmed Kamal Shaker (8. helmikuuta 1931 Kairo – 28. marraskuuta 2017 Kairo), oli egyptiläinen elokuvanäyttelijä ja laulaja. Shadia syntyi keskiluokkaiseen perheeseen. Hän opiskeli musiikkia, osallistui laulukilpailuihin ja sai ensimmäisen roolinsa Helmy Raflan elokuvassa Al-‘agl fi ajaza (”Mieli lomalla”) vuonna 1947. Shadia on näytellyt yli sadassa elokuvassa. Hän teki uransa huippuvuosina 1950- ja 1960-luvuilla varsinkin melodraamoja ja komedioita ja sai mainetta laulajana muun muassa Abdel Halim Hafezin rinnalla. Shadia oli yksi egyptiläisen elokuvan suurimmista tähdistä. Shadian suosituin elokuva lienee Mahmud zu-l-Fiqarin ohjaama melodraama Al-mar’a al-majhula (”Tuntematon nainen”, 1959) ja hänen parhaat työnsä Abd al-Wahhabin komediat Al-zawja raqam 13 (”Vaimo numero 13”, 1962) ja Mirati mudir ‘am (”Vaimoni on pääjohtaja”, 1966). Hänen roolinsa heijastivat usein yhteiskunnallisia aiheita ja egyptiläisten naisten muuttuvaa asemaa. Shadian viimeinen elokuva oli Ashraf Fahmin ohjaama La tas’alni man ana (”Älä kysy kuka minä olen”) vuonna 1984. Hän vetäytyi julkisuudesta vuonna 1987. Hänen isänmaallisesta laulustaan Ya habebty ya Masr (”Egypti, rakastettuni”) tuli vuoden 2011 kansannousun tunnussävel. ==Lähteet== Luokka:Egyptiläiset laulajat Luokka:Egyptiläiset näyttelijät Luokka:Vuonna 1931 syntyneet Luokka:Vuonna 2017 kuolleet
Out of the Silent Planet (albumi)

Out of the Silent Planet on yhdysvaltalaisen rockyhtye King’s X:n vuonna 1988 julkaistu esikoisalbumi. Albumin nimi tulee yhtyeen jäsenten Ty Taborin ja Jerry Gaskillin suosiman kirjailijan CS Lewisin kirjasta. ”Out of the Silent Planet” on myös seuraavan albumin Gretchen Goes to Nebraska ensimmäisen kappaleen nimi. Kansikuvassa on Houstonin taivaanranta ja Texasin osavaltion eteläinen ääriviiva. Albumi sai hyvän vastaanoton monilta sen ajan muusikoilta. Panteran basisti Rex Brown kommentoi hänen ja Dimebag Darrellin saamaa vaikutelmaa albumista: ”Dime soitti minulle ja sanoi: ’Kaveri, oletko kuullut tämän? Oletko nähnyt King’s X:n?’ Me lähdimme pitkälle matkalle, ja meidän on täytynyt kuunnella sitä ensimmäistä levyä ties kuinka monta kertaa, emmekä voineet lopettaa! Tämä oli se ääni, jota Dime ja minä aina etsimme.” == Kappaleet == == Kokoonpano == ===King’s X=== * Doug Pinnick – laulu ja basso * Ty Tabor – kitara ja laulu * Jerry Gaskill – rummut ja laulu ===Tuotanto=== * Sam Taylor – tuottaja * Steve Ames – äänittäjä * Bob Ludwig – masterointi Masterdiskissä, New Yorkissa * Jon Zazula, Marsha Zazula – vastaavat tuottajat == Lähteet == == Aiheesta muualla == * Lisätietoja albumista Luokka:Yhdysvaltalaiset rockalbumit Luokka:Vuoden 1988 esikoisalbumit
Berylliumsulfaatti

Berylliumsulfaatti (BeSO4) on beryllium- ja sulfaatti-ionien muodostama epäorgaaninen ioniyhdiste. Yhdistettä käytetään muiden berylliumyhdisteiden valmistukseen. == Ominaisuudet, valmistus ja käyttö == Huoneenlämpötilassa berylliumsulfaatti on valkoista kiteistä ja hygroskooppista ainetta. Yhdisteen alkeiskoppi on tetragonaalinen. Kidevedettömän yhdisteen lisäksi tunnetaan kidevedelliset di-, ja tetrahydraatit (BeSO4·2H2O ja BeSO4·4H2O). Kidevesi poistuu rakenteesta kuumennettaessa. Berylliumsulfaatti liukenee hyvin veteen. Kuumennettaessa yhdiste hajoaa berylliumoksidiksi ja rikkitrioksidiksi.Donald J. Kaczynski:Beryllium Compounds, Kirk-Othmer Encyclopedia of Chemical Technology, John Wiley & Sons, New York, 2011.Mark Svilar, Gary Schuster, Terence Civic, Phillip Sabey, Edgar Vidal, Stephen Freeman, Günter Petzow, Fritz Aldinger, Sigurd Jönsson, Peter Welge, Vera Kampen, Thomas Mensing & Thomas Brüning:Beryllium and Beryllium Compounds, Ullmann's Encyclopedia of Industrial Chemistry, John Wiley & Sons, New York, 2013. Berylliumsulfaatti on myrkyllistä ja karsinogeenista Viitattu 30.7.2022. Berylliumsulfaattia valmistetaan berylliumoksidin tai -hydroksidin ja rikkihapon välisellä reaktiolla. :BeO + H2SO4 → BeSO4 \+ H2O :Be(OH)2 \+ H2SO4 → BeSO4 \+ 2 H2O Berylliumsulfaattia käytetään pääasiassa berylliumoksidin valmistamiseen. ==Lähteet== Luokka:Berylliumyhdisteet Luokka:Sulfaatit
Karjalan lapsia

Karjalan lapsia on Toivo Kärjen (1915–1992) Karjala-aiheisia lauluja sisältävä musiikkialbumi, joka ilmestyi syksyllä 2021. Albumin 12:sta kappaleesta viisi on ensilevytyksiä. Laulusolisteina ovat ylöjärveläinen Mia Leivo ja kyyjärveläinen Raimo Salo, sovitukset on tehnyt ja levytykset johtaa kontiolahtelainen Mika Tarkkonen, joka myös soittaa itse harmonikkaa. Muut muusikot ovat Sakari Tervo viulu, Raine Turunen kitara, Pasi Ryökkynen basso, Jani Leskinen rummut ja perkussiot. Tuottaja on Tmi Tarkkonen Mika, äänitykset on tehty Mika Tarkkosen studiolla Liperissä. Äänityksestä ja miksauksesta vastaa Mika Tarkkonen, masteroinnista Jsounds/Juha Saarelainen. Ulkoasun on suunnitellut Jaakko Kärki. === Projektin taustaa === Toivo Kärki oli Karjalan ystävä ja tuntija. Hänen äitinsä suku oli Ilomantsista, ja hän tunsi sinne sydämen vetoa, joka vuosien kuluessa laajeni koskemaan koko Karjalaa niin Suomessa kuin rajan takana. Hän sävelsi Karjala-aiheisia kappaleita lähes koko ammattiuransa ajan, ensimmäisen välirauhan aikana 1940. Erityisen paljon niitä syntyi hänen elämänsä loppupuolella 1970- ja 1980-luvulla. Kärki 2015, s.670,680,692,710,723,727,787,806 Karjalan lapsia -projekti käynnistyi vuonna 2018 Raimo Salon aloitteesta. Aluksi oli tarkoitus rakentaa se Ilomantsin ympärille, mutta pian nähtiin aiheelliseksi ulottaa aihepiiri koko Karjalaan. Kappale-ehdokkaat valitsi Kalervo Kärki, jolla on hallussaan isänsä nuottijäämistö. Kappaleista oli huomattavaa runsaudenpulaa, ja lopulta päädyttiin ratkaisuun, että painopiste on harvinaisuuksissa ja ennenjulkaisemattomissa kappaleissa, pari tunnetumpaa joukossa. Toteuttajiksi olivat luontevasti tarjolla jo Metsän lumo -albumilla kunnostautuneet Mia Leivo, Raimo Salo ja Mika Tarkkonen, kaikilla pitkäaikainen kokemus Toivo Kärjen musiikista. Kärki 2015, s. 926,931,941,966 === Albumin kappaleet === * :llä merkityt ovat ennenlevyttämättömiä # (1981, san. Vexi Salmi) Mia Leivo ja Raimo Salo # (1972, san. Pauli Salonen) Raimo Salo # (1972, san. Pauli Salonen) Mia Leivo # (1956, san. Evert Kurvinen) * Raimo Salo # (1961, san. Reino Helismaa) Mia Leivo # (1981, san. Aappo I. Piippo) * Raimo Salo # (1987, san. Jaakko Rugojev) * Mia Leivo # (1981, san. Pauli Salonen) * Raimo Salo # (1982, san. Kyösti Timonen) * Mia Leivo # (1976, san. Tuula Valkama) Raimo Salo # (1973, san. Vexi Salmi) Mia Leivo # (1977, san. Juha Vainio) Raimo Salo ==Lähteet== == Kirjallisuutta == * Kalervo Kärki: Sydämeni sävel – Toivo Kärki ja hänen musiikkinsa, Mediapinta, Tampere 2015, ISBN 978-952-235-888-2 Luokka:Vuoden 2021 albumit
Toivo V. Narva

Toivo Vihtori Narva, sukunimi aik. Nordlund (10. heinäkuuta 1908 Noormarkku – 30. marraskuuta 1990 Loimaa) oli suomalainen päätoimittaja. Hän oli sanomalehtimiehenä yli 40 vuotta.Päätoimittaja Toivo V. Narva, Helsingin Sanomat 17.12.1990 (Tilaajille) Jatkosodan aikana Narva palveli TK-miehenä pääasiassa Rukajärven suunnalla. Hän osallistui tammikuussa 1942 Mai Gubaan tehtyyn sissiretkeen ja otti retken aikana valokuvia ja laati retkestä sotaretkikuvauksen.Katkaiskaa Muurmannin rata-kirjan esittely Gummeruksen sivuilla == Kirjallisuutta == * Katkaiskaa Muurmannin rata: Mai Guban sotaretken kadonneet kuvat; kirj. Rainer Narva ja Simo Liikanen, valokuvat Toivo V. Narva. Gummerus 2019 ISBN 9789512415175 == Lähteet == Luokka:Suomalaiset päätoimittajat Luokka:Vuonna 1908 syntyneet Luokka:Vuonna 1990 kuolleet
Oleksa Stefanovych

Oleksa Stefanovych ( Oleksa Koronatovytš Stefanovytš; 5\. lokakuuta 1899 Myljatyn, Volynian kuvernementti, Venäjän keisarikunta – 4. tammikuuta 1970 Buffalo, New York, Yhdysvallat) oli ukrainalaissyntyinen runoilija. Hän asui Prahassa ja toisen maailmansodan jälkeen Yhdysvalloissa. Stefanovych valmistui 1919 Žytomyrissa sijainneesta Volynian teknillisestä oppilaitoksesta ja opiskeli sen jälkeen 1922–1928 Prahan yliopistossa. Hän väitteli aiheenaan runoilija Amvrosi Metlynskyi (1932) ja opiskeli sitten Ukrainalaisessa vapaassa yliopistossa 1928–1930. Stefanovychin tuotantoa ilmestyi ukrainankielisissä aikakausjulkaisuissa Prahassa, Lvivissä ja Tšernivtsissä. Hän julkaisi Prahassa myös useita runokokoelmia. Hän kuului ukrainalaisten runoilijoiden Prahan koulukuntaan mutta ei ollut tyylillisesti sukua koulukunnan muille runoilijoille. Hänen luovuuttaan innoittivat Volynian maisemat, Ukrainan historian hahmot ja traagiset tapahtumat. Hänen tuotantonsa hallitsevia voimia olivat usein erotiikan sävyttämä pakanallisuus ja myöhemmissä runoissa mystiikan sävyttämä kristillisyys. Hänen runokielensä on omaperäistä ja sisältää arkaismeja, neologismeja ja omaperäisiä lauserakenteita. Varhaistuotantoa hallitsevat uusromantiikka ja symbolismi sekä folkloren kuvasto. Myöhemmin kieli muuttuu katkonaiseksi ja täsmälliseksi ja rytmisesti runot katkeavat teräviin laskeviin kadensseihin, jotka tuovat niihin fatalistisia ja apokalyptisiä tunnelmia. Toisen maailmansodan jälkeen Stefanovych oli jonkin aikaa pakolaisena Saksassa ja asui vuodesta 1949 Yhdysvalloissa Buffalossa. Hän julkaisi jonkin verran runoja emigranttilehdissä. Koottujen teosten postuumi laitos ilmestyi Torontossa 1975 ja sisältää myös aiemmin julkaisematonta tuotantoa. ==Lähteet== Luokka:Amerikanukrainalaiset Luokka:Ukrainalaiset runoilijat Luokka:Yhdysvaltalaiset runoilijat Luokka:Vuonna 1899 syntyneet Luokka:Vuonna 1970 kuolleet
Oskar Rewell

Oskar Julius Rewell (8. kesäkuuta 1857 Vaasa – 26. toukokuuta 1930 Vaasa) oli suomalainen hovioikeudenneuvos ja bibliofiili.Ylioppilasmatrikkeli 1853–1899Hovioik. neuvos Oskar Revell, Ilkka, 26.05.1930, nro 119, s. 3, Kansalliskirjaston digitaaliset aineistotHovioikeudenneuvos Oskar Rewell, Vaasa, 26.05.1930, nro 119, s. 2, Kansalliskirjaston digitaaliset aineistotOskar Rewell, Kauppalehti, 27.05.1930, nro 120, s. 2, Kansalliskirjaston digitaaliset aineistotHovioikeudenneuvos Oskar Rewell, Uusi Suomi, 27.05.1930, nro 141, s. 5, Kansalliskirjaston digitaaliset aineistot Oskar Rewellin vanhemmat olivat raatimies Gabriel Rewell ja Amanda Gustava Hällfors. Hän pääsi ylioppilaaksi Vaasan ruotsalaisesta lyseosta vuonna 1874 ja valmistui filosofian kandidaatiksi 1881, filosofian maisteriksi 1882 ja molempien oikeuksien kandidaatiksi 1887. Rewell sai varatuomarin arvon 1889. Rewell oli Vaasan hovioikeudessa kanslistina vuodesta 1890, reistraattorina vuodesta 1893, ylimääräisenä viskaalina vuodesta 1894, notaarina vuodesta 1895, kanneviskaalina vuodesta 1899, asessorina vuodesta 1900 ja viimeksi hovioikeudenneuvoksena 1911–1913. Hänellä oli yksi Suomen suurimpia yksityiskirjastoja. Rewell oli mukana perustamassa suomenkielisiä kouluja Vaasaan ja hän kuului Vaasan suomalaisen lyseon ja suomalaisen tyttökoulun johtokuntiin. Viimeksi Rewell oli perustamassa Vaasan suomalaista yhteiskoulua. Rewell oli perustamassa Kansalliskauppa Oy Sampoa ja Vaasan Suomalaista Säästöpankkia ja hän kuului Kansallis-Osake-Pankin Vaasan konttorin valvojiin. Hän oli myös Vaasan kaupunginvaltuuston jäsenenä. Rewell oli käynnistämässä monia suomenkielisiä liikeyrityksiä, avusti taiteilijoita ja tuki suomenkielisiä opiskelijoita. Oskar Rewell oli naimisissa vuodesta 1891 Sofia (Sonja) Aurora Blåfieldin kanssa. Heidän poikiaan olivat Vaasan hovioikeuden presidentti Eero Rewell ja arkkitehti Viljo Revell.Kuka kukin on 1954 : Eero ja Viljo Rewell == Kirjallisuutta == * Oskar Rewellin kirjasto. Vaasa 1920 * Oma kirjastoni: suomalaisia yksityiskirjastoja omistajiensa kuvaamina; toim. E. J. Ellilä. WSOY 1949 * Marja-Riitta Ylikangas-Annola : Tuomari, humanisti, hovioikeudenneuvos Oskar Rewell 1857-1930: suomenkielisen Vaasan rakentaja. Tauno Rewell, Vaasa 2008 ISBN 978-952-92-4387-7 == Lähteet == Luokka:Suomalaiset tuomarit Luokka:Bibliofiilit Luokka:Vaasan kaupunginvaltuutetut Luokka:Vuonna 1857 syntyneet Luokka:Vuonna 1930 kuolleet
John Dundas

John Charles "Dogs" Dundas (19. elokuuta 1915 – 28. marraskuuta 1940)https://www.chch.ox.ac.uk/fallen-alumni/flight-lieutenant-john-charles- dundas Viitattu 30.7.2022 oli brittiläinen, Kuninkaallisten ilmavoimien hävittäjälentäjä. Länsi-Yorkshiressa syntynyt John Dundas sai DFC:n (Distinguished Flying Cross) ansiosoljella, 10 ilmavoittoa saatuaan.Price, A., 2002: s. 66 John Dundasin veli oli Sir Hugh Dundas. John Dundas saavutti ensimmäiset ilmavoittonsa Dunkerquen taistelussa. Dundas kohosi vänrikistä luutnantiksi, sekä osallistui taisteluun Britanniasta, jossa oli eräs Britannian johtavista hävittäjä-ässistä. Ennen kaatumistaan, luutnantti Dundas saavutti 12 pudotusta. Dundas lensi Supermarine Spitfirellä.Price, A., 2002: s. 57 John Dundas kaatui ilmataistelussa marraskuun lopulla 1940, kun hän oli pudottanut ilmataistelussa Helmut Wickin (56 pudotusta), joka menehtyi.https://www.chch.ox.ac.uk/fallen-alumni/flight-lieutenant-john- charles-dundas Viitattu 30.7.2022. Majuri Wickin siipimies, yliluutnantti Rudolf Pflanz pudotti vuorostaan Dundasin joka menehtyi. Dundas oli esiintynyt oman hävittäjälaivueensa johtavana ässänä, ennen kaatumistaan. Dundas taisteli Middle Wallopin lentoyksikössä (609.Sqn). Ltn. "Dogs" Dundasin lopullinen voittosaldo oli: 12 varmennettua, 4 jaettua tuhottua, 2 todennäköistä, 4 vaurioitettua sekä 1 jaettua vaurioitettua viholliskonetta. ==Lähteet== *Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0. ===Viitteet=== Luokka:Brittiläiset lentäjät Luokka:Toisessa maailmansodassa kaatuneet Luokka:Vuonna 1915 syntyneet Luokka:Vuonna 1940 kuolleet
Josef Miklós

Josef Miklós (1901 – 1990) oli unkarilaissyntyinen Suomessa ja myöhemmin Ruotsissa asunut taidemaalari.Taiteilija ja isänmaanystävä, Seura, 25.05.1938, nro 21, s. 11, Kansalliskirjaston digitaaliset aineistot Transsilvaniasta kotoisin ollut Miklós opiskeli Budapestin taidekorkeakoulussa 1925 ja Pariisissa Académie Julianissa 1929–1930. Hän oli myös stipendiaattina Accademia Ungheresessa Roomassa. Miklós asui Suomessa vuosina 1931–1944 ja hän piti oman näyttelyn Salon Strindbergi8ssä 1937 sekä Budapestissa Salon Mübaratissa. Suomessa hän asui talvet Helsingissä ja retkeili kesäisin maalausmatkoilla Saimaalla, Raja-Karjalassa, Suomussalmella ja Paanajärvellä. Miklós osallistui kuudella työllä Venetsian biennaaleen vuonna 1940. Hän siirtyi vuonna 1944 Ruotsiin ja haki sieltä turvapaikkaa. Ruotsissa hänellä oli näyttelyitä muun muassa Galleri S:t Göranissa ja Drakenissa Tukholmassa vuonna 1977. Ruotsissa Miklós teki muun muassa 15 neliömetrin kokoisen öljytemperaseinämaalauksen Spångan siunauskappeliin ja 9 neliömetrin mosaiikkityön Färentunan kunnantalolle. Suomessa Miklósin töihin kuului ravintola Hungarian seinäfreskot Helsingissä. Hänen teoksiaan on Unkarin kansallisgalleriassa Budapestissa. == Lähteet == Luokka:Unkarilaiset taidemaalarit Luokka:Ruotsalaiset taidemaalarit Luokka:Suomenunkarilaiset henkilöt Luokka:Vuonna 1901 syntyneet Luokka:Vuonna 1990 kuolleet
Joel Walldén

Joel Svante Walldén (25. tammikuuta 1894 Tampere – 25. tammikuuta 1972 Tampere) oli suomalainen eversti.Geni.com : Joel Svante WalldénAikalaiskirja 1954 Joel Walldénin vanhemmat olivat kauppias Wilhelm Walldén ja Ida Sofia Palander. Hän pääsi ylioppilaaksi ja kävi kauppaopiston. Walldén kävi Viipurin upseerikoulun 1918 ja kadettikoulun 1919–1921. Hän opiskeli Ranskassa St. Cyrin École Spéciale Militairessa 1922–1923 ja Pariisin École Supérieure de Guerressa 1923–1925. Walldén oli ylipäällikön esikunnan toimistoupseerina 1919, Keski-Suomen rykmentin nuorempana upseerina 1920–1921, yleisesikunnan toimistoupseerina 1921–1922 sekä puolustusministeriössä nuorempana toimistoupseerina 1927–1929 ja toimistopäällikön viransijaisena 1929–1933. Hän oli sitten Huoltopataljoona 2:n komentajana 1933–1936, Espanjan sisällissodan aikana 1937–1938 kansainvälisen valvontakomission rajavalvontaupseerina Ranskan ja Espanjan rajalla Pyrenneillä ja sen jälkeen Jääkäripataljoona 2:n komentajana 1938–1940. Talvisodan aikana Walldén oli Kannaksella ja jatkosodan aikana hän oli 1941–1944 rykmentin ja prikaatin komentajana Uhtuan suunnalla ja myöhemmin päämajan tiedustelu-osaston apulaispäällikkönä. Walldénista tuli vänrikki 1919, luutnantti 1921, kapteeni 1925, majuri 1927, everstiluutnantti 1931 ja eversti 1941.Terveisiä Espanjan rajalta, Seura, 08.06.1938, nro 23, s. 10, Kansalliskirjaston digitaaliset aineistot Sotien jälkeen Walldén oli pääesikunnan ulkomaaosaston päällikkönä 1945-1947, JR 4:n komentajana 1947-1952 ja 4. prikaatin komentajana vuodesta 1952. Joel Walldén oli naimisissa vuodesta 1945 Leila Hortense Rödlinin kanssa. == Lähteet == Luokka:Suomalaiset everstit Luokka:Vuonna 1894 syntyneet Luokka:Vuonna 1972 kuolleet
Diggs

Diggs on muun muassa seuraavien yhdysvaltalaisten henkilöiden sukunimi: * Daveed Diggs (s. 1982), rap-artisti ja näyttelijä * Robert Diggs eli RZA (s. 1969), rap-artisti, musiikkituottaja ja näyttelijä * Stefon Diggs (s. 1993), amerikkalaisen jalkapallon pelaaja * Talitha Diggs (s. 2002), pikajuoksija * Taye Diggs (s. 1971), teatteri-, elokuva- ja televisionäyttelijä * Trevon Diggs (s. 1997), amerikkalaisen jalkapallon pelaaja
Chambersin piirikunta (Texas)

Chambersin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 46 571 vuonna 2020. Piirikunnan hallintokeskus on Anahuacin kaupunki, ja piirikunnan suurin kunta on Mont Belvieu. Piirikunta on perustettu vuonna 1858. == Väestö == Vuonna 2020 Chambersin piirikunnan 46 571 asukkaasta valkoisia oli 87,4 %, mustia 8,4 %, aasialaisia 1,5 % ja alkuperäisasukkaita 1,1 %. Asukkaista 17,5 % puhui kotonaan jotain muuta kieltä kuin englantia ja 6,7 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Poul Nyrup Rasmussenin III hallitus

Poul Nyrup Rasmussenin III hallitus oli Tanskan hallitus vuosina 1996–1998. Siihen kuuluivat Sosiaalidemokraatit ja Radikaali Venstre. ==Ministerit== Pääministeri * Poul Nyrup Rasmussen (Sosiaalidemokraatit) 30.12.1996–23.3.1998 Talousministeri ja pohjoismaisen yhteistyön ministeri * Marianne Jelved (Radikaali Venstre) 30.12.1996–23.3.1998 Valtiovarainministeri * Mogens Lykketoft (Sosiaalidemokraatit) 30.12.1996–23.3.1998 Ulkoministeri * Niels Helveg Petersen (Radikaali Venstre) 30.12.1996–23.3.1998 Liikenneministeri * Bjørn Westh (Sosiaalidemokraatit) 30.12.1996–23.3.1998 Ympäristö- ja energiaministeri * Svend Auken (Sosiaalidemokraatit) 30.12.1996–23.3.1998 Opetus- ja kirkkoministeri * Ole Vig Jensen (Radikaali Venstre) 30.12.1996–23.3.1998 Kehitysapuministeri * Poul Nielson (Sosiaalidemokraatit) 30.12.1996–23.3.1998 Sisäministeri * Birte Weiss (Sosiaalidemokraatit) 30.12.1996–20.10.1997 * Thorkild Simonsen (Sosiaalidemokraatit) 20.10.1997–23.3.1998 Terveysministeri * Birte Weiss (Sosiaalidemokraatit) 30.12.1996–23.3.1998 Työministeri * Jytte Andersen (Sosiaalidemokraatit) 30.12.1996–23.3.1998 Puolustusministeri * Hans Hækkerup (Sosiaalidemokraatit) 30.12.1996–23.3.1998 Tutkimusministeri * Jytte Hilden (Sosiaalidemokraatit) 30.12.1996–23.3.1998 Elinkeinoministeri * Jan Trøjborg (Sosiaalidemokraatit) 30.12.1996–23.3.1998 Sosiaaliministeri * Karen Jespersen (Sosiaalidemokraatit) 30.12.1996–23.3.1998 Asuntoministeri * Ole Løvig Simonsen (Sosiaalidemokraatit) 30.12.1996–23.3.1998 Oikeusministeri * Frank Jensen (Sosiaalidemokraatit) 30.12.1996–23.3.1998 Elintarvikeministeri * Henrik Dam Kristensen (Sosiaalidemokraatit) 30.12.1996–23.3.1998 Veroministeri * Carsten Koch (Sosiaalidemokraatit) 30.12.1996–23.3.1998 Kulttuuriministeri * Ebbe Lundgaard (Radikaali Venstre) 30.12.1996–23.3.1998 ==Lähteet== Luokka:Tanskan hallitukset
Zelenivka

Zelenivka (, ) on kaupunkityyppinen taajama Ukrainan Hersonin alueen H’ersonin piirissä. Zelenivka sijaitsee noin 8 kilometriä aluekeskus H’ersonista pohjoiseen. Ukrainan tilastokeskus arvioi taajaman väkiluvuksi 5 736 asukasta vuoden 2021 alussa. Vuonna 2001 asukkaita oli 5 706 ja he olivat etniseltä taustaltaan pääosin ukrainalaisia tai venäläisiä. Zelenivka sai kaupunkityyppisen taajaman aseman 1967. Venäjän asevoimat miehitti Zelenivkan taajaman maaliskuussa 2022 osana Venäjän hyökkäyssotaa Ukrainassa. == Lähteet == Luokka:Hersonin alueen kaupunkityyppiset taajamat Luokka:H’ersonin piiri
Calhounin piirikunta (Texas)

Calhounin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 20 106 vuonna 2020. Piirikunnan hallintokeskus on Port Lavacan kaupunki, joka on myös piirikunnan suurin kunta. Piirikunta on perustettu vuonna 1846. == Väestö == Vuonna 2020 Calhounin piirikunnan 20 106 asukkaasta valkoisia oli 88,9 %, aasialaisia 5,4 %, mustia 3,2 % ja alkuperäisasukkaita 1,0 %. Asukkaista 30,7 % puhui kotonaan jotain muuta kieltä kuin englantia ja 12,8 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Matagordan piirikunta

Matagordan piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 36 255 vuonna 2020. Piirikunnan hallintokeskus on Bay Cityn kaupunki, joka on myös piirikunnan suurin kunta. Piirikunta on perustettu vuonna 1836. == Väestö == Vuonna 2020 Matagordan piirikunnan 36 255 asukkaasta valkoisia oli 83,8 %, mustia 10,9 %, aasialaisia 1,9 % ja alkuperäisasukkaita 1,4 %. Asukkaista 30,0 % puhui kotonaan jotain muuta kieltä kuin englantia ja 10,0 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Jeffersonin piirikunta (Texas)

Jeffersonin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 256 526 vuonna 2020. Piirikunnan hallintokeskus on Beaumontin kaupunki, joka on myös piirikunnan suurin kunta. Piirikunta on perustettu vuonna 1837. == Väestö == Vuonna 2020 Jeffersonin piirikunnan 256 526 asukkaasta valkoisia oli 58,6 %, mustia 34,4 %, aasialaisia 4,0 % ja alkuperäisasukkaita 1,1 %. Asukkaista 22,3 % puhui kotonaan jotain muuta kieltä kuin englantia ja 12,0 % asukkaista oli syntynyt ulkomailla. == Lähteet == == Aiheesta muualla == Luokka:Texasin piirikunnat
Kissansilmäilmiö

Kissansilmäilmiö on optinen heijastuma, jota esiintyy monissa koru- ja jalokivissä. Ilmiöllä viitataan tapauksiin, jolloin kiviin ilmestyy kuitumaisia kiteitä, sulkeumia tai huokosia, jotka muun muassa hiotussa kivessä näkyvät kissan pupillia muistuttavina juovina. Kissansilmäilmiötä esiintyy etenkin, kun kivi hiotaan pyöreään muotoon. Erityisen tyypillistä kissansilmäilmiö on esimerkiksi tiikerinsilmälle ja krysoberyllille. Tähti- ilmiöllä kuvataan samantapaisia kiviä, joissa yksittäisen tai yhdensuuntaisten juovien sijaan kiveen muodostuu tähteä muistuttava monisakarainen kuvio. == Lähteet == Luokka:Gemmologia Luokka:Jalokivet Luokka:Korukivet Luokka:Optiikka
Orleansin piirikunta (Louisiana)

Orleansin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 383 997 vuonna 2020. Piirikunnan hallintokeskus on New Orleansn kaupunki, joka on myös piirikunnan ainoa kunta. Piirikunnan ja New Orleansin hallinnot on yhdistetty, ja piirikunta onkin ns. yhdistetty kaupunki-piirikunta (). Piirikunta on perustettu vuonna 1805. == Väestö == Vuonna 2020 Orleansin piirikunnan 383 997 asukkaasta mustia oli 59,5 %, valkoisia 35,4 %, aasialaisia 3,0 % ja alkuperäisasukkaita 0,4 %. Asukkaista 8,6 % puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla. == Lähteet == == Aiheesta muualla == Luokka:Louisianan piirikunnat
Baqi Urmançe

Baqi İdris ulı Urmançe (Ğabdelbaqi Urmançiev, , ; 23. helmikuuta 1897 - 6. elokuuta 1990) oli palkittu tataarilainen maalaaja, kuvanveistäjä, graafikko ja pedagogi.Казахская ССР: краткая энциклопедия / Гл. ред. Р. Н. Нургалиев. — Алма-Ата: Гл. ред. Казахской советской энциклопедии, 1991. — Т. 4: Язык. Литература. Фольклор. Искусство. Архитектура. — С. 576. — 31 300 экз. — ISBN 5-89800-023-2. == Lähteet == == Aiheesta muualla == * Баки Урманче – творческий путь * Топ-100. Баки Урманче Luokka:Vuonna 1897 syntyneet Luokka:Vuonna 1990 kuolleet Luokka:Tataarit Luokka:Venäläiset kuvanveistäjät
Mint

Mint tai MINT voi tarkoittaa seuraavia: * MINT, taloudessa käytetty termi joukolle maita * Linux Mint, käyttöjärjestelmä * The Mint, T.E. Lawrencen kirja * Mint, intialainen lehti
Holodiscus microphyllus

Holodiscus microphyllus on ruusukasvien heimoon ja nukka-angervojen sukuun kuuluva kasvilaji. Se on matala, yleensä alle metrin korkuiseksi jäävä kesävihanta pensas, jolla on vuorottaiset, yksinkertaiset, vastapuikeat, korkeintaan kahden senttimetrin mittaiset lehdet. Valkoiset, 3–4 millimetrin levyiset kukat kasvavat kapeissa 10–50 kukan huiskiloissa. Hedelmä on pieni, kuiva pähkylä. Kasvupaikkavaatimukset ovat kivisessä ja kuivassa maaperässä täydestä auringosta puolivarjoon. Toisinaan tätä pidetään nukka-angervona, josta se erotetaan muunnoksena Holodiscus discolor var. microphyllus (Rydb.) Jeps.. == Lähteet == Luokka:Nukka-angervot